-
Par Kocsis le 23 Décembre 2009 à 21:50
Ngungu, Vata dia tungua kua bantu, divuidi nkulu zani, evo bantu bobo ba tunga dio. Ka luyutukadio ko. Mu ntangu tua zaya mbote ye mbi va kati kia vata dia Thysville, tua kala ye bakundi ye ba mpangi bayingi, tua yelenge bawu nzila mosi mu nsakana zeto. Bayingi, ka bena diaka ye beto ko. Ba manisa kuenda vunda ku nkembo wa ngudi a nkama. Kansi, ka tua bavilakana ko. Konso nkundi lenda ku tu kiesesa mu masonama meto, lenda kuani ku tu sonekena. Mbanza Ngungu ya ntama, ya vuwa ya kala kua Matoko ye zi Ndumba zozo za sisa kumbu va Mbanza yoyo. Ye mpe tua kala ye quartiers ezi :
- Camp Otraco ku Nsona Nkulu. Yi koko kua vuendenge ba travailleurs ba compagnie dia Chemins de fers Matadi – Kinshasa. yi kuna kua vayikila équipe kia nene kia football tua bokelelenge Diables Rouges.
- Ku Sanzela : Beto tua vuendenge ku Sanzela, tua kala ye deux agglomérations très distinctes (Ku Londe ye Ku Ndimba).
1. Besi Londe (Bana ya quartier Natal). Quartier yoyo yi koko kua vuendenge Bisimbi bia nkulu. Thysville, yi kuna ya yantikila. Avenues ye bala bala ezi za kala kuna londe : Avenue Bandibu, Elisabeth, Marie José, Bakongo, Charles, Léopold, Albert, Thys, Stanley, Tabora, Foyer ye Quartier Sainte Thérèse. Ecole primaire ye église Sainte Thérèse, école primaire Notre Dame, école primaire ye église protestante de Mviloti, ku quartier yoyo bia kala, mpila mosi ye bureau de la cité, tua kele bokelelanga bureau du Centre. Tua kala mpe ye fulu kia nsaka za mfututu, ku ndambu ya zandu dia nene, kuna nima ye école notre Dame, kuna ba mpangi za bakento ye ba ndumba za katula katula ba kele landilanga malongi ma nkanda. Ahhhh muna ntama mpila mpasi. Makesa ye ma bamba ngolo ba mpila mu mpila, ba tuka mu nsi za nzenza za bidi, ba mindele mia ba Belges, ba Chinois, ba Soudanais, ba Béninois, ba Ouest-africains (Bakele bokeleluanga vo Ba Popo), ba mpangi zeto ba Congolais ba tuka ku ntandu, (ba Ngala, ba Nguaka, Mingueto, etc…) ; yi bawu ba vanga kisalu kia nene kia nzila ya machine yoyo. Mu diodio, tua kala mpe kuna ndambu ya londe, ye camp kia ba « Sindangadi » ku Mbanza Ngungu ou Camp des Sénégalais. Camp kiokio kia kala kuna ndambu ya nzila machine…
2. Besi Ndimba, katuka muna avenue manianga ye kuna quartier Christ- Roi,
wenda ku Camp Office, luta kuna ndambu ya Kitoko Nsunga; yi kuna tua kele
bokelelanga, Ku Ndimba.
Vo yi Quartiers zozo za yiza ku manima bonso ku Misioni, Loma, Kola, Lutete, Kumbi, Nsona Nkulu, etc... zina bonso Ngungu ya Mpa, si tua meka mu vovela zawu mu bilumbu bikuiza ku ntuala. Luvingila mbazi, Simbi Kia Nkulu (Crispin Lukoki), si ka lu sansumuna ye si katuvana nkumbu za nkukuniungu miomio mia zingidingi mu avenue Thys, yoyo ya kuma bubu avenue Kasa Vubu.
A suivre...
1 commentaire
Suivre le flux RSS des articles de cette rubrique
Suivre le flux RSS des commentaires de cette rubrique
unk fra_Latn kon_Latn kmb_Latn kmb_Latn kon_Latn kon_Latn kon_Latn tso_Latn kon_Latn fra_Latn fra_Latn fra_Latn fra_Latn